CELEX: C2007/140/14
Language: da
Date: 2007-06-23 00:00:00
Title: Sag C-154/07: Anmodning om præjudiciel afgørelse indgivet af Bundesverwaltungsgericht (Tyskland) den 20. marts 2007 — Firma 01051 Telekom GmbH mod Bundesrepublik Deutschland

23.6.2007   
            
            
               DA
            
            
               Den Europæiske Unions Tidende
            
            
               C 140/8
            
         Anmodning om præjudiciel afgørelse indgivet af Bundesverwaltungsgericht (Tyskland) den 20. marts 2007 — Firma 01051 Telekom GmbH mod Bundesrepublik Deutschland
   (Sag C-154/07)
   (2007/C 140/14)
   Processprog: tysk
   Den forelæggende ret
   Bundesverwaltungsgericht
   Parter i hovedsagen
   
      Sagsøger: Firma 01051 Telekom GmbH
   
      Sagsøgt: Bundesrepublik Deutschland
   
      Adciteret: Deutsche Telekom AG
   Præjudicielle spørgsmål
   Skal Kommissionens direktiv 90/388/EØF af 28. juni 1990 om liberalisering af markedet for teletjenester — herefter »liberaliseringsdirektivet« (1) — og Europa-Parlamentets og Rådets direktiv 97/33/EF af 30. juni 1997 om samtrafik på teleområdet med henblik på at sikre forsyningspligtydelser og interoperabilitet ved anvendelse af ONP-principperne (2) (herefter »samtrafikdirektivet«) fortolkes således, at den nationale tilsynsmyndighed ikke har mulighed for i 2003 at pålægge operatøren af et forbindelsesnet, der er sammenkoblet med et offentligt teleabonnentnet, at yde den markedsdominerende operatør af abonnentnettet et bidrag til udligning af det underskud, der opstår for abonnentnetoperatøren som følge af udbud af abonnenttilslutninger?
   Såfremt spørgsmål 1 besvares bekræftende:
   Skal den nationale retsinstans under en sag angående godkendelse af at pålægge forbindelsesnetoperatøren en byrde tage hensyn til, at en sådan forpligtelse, der er i overensstemmelse med en bestemmelse i national ret, er uforenelig med fællesskabsretten?
   
      (1)  EFT L 192, s. 10.
   
      (2)  EFT L 199, s. 32.